
    Kapitola
 
		STOPY


    Štvrtok 22. februára 13:30


    Prikrčil sa za veľkým snehovým závejom akolenačky sa opatrne šmýkal dopredu. Za ním sa týčili ďalšie záveje. Kryli cestu vedúcu kdomom včasti Blåmyra, kde žili muži zbaníckej spoločnosti. Občas okolo prešlo auto, ale svetlá reflektorov ho míňali. Peši za poslednú polhodinu okolo neprešiel nik. Bolo len málo pravdepodobné, že by ho tam niekto mohol zbadať. On mal však dobrý výhľad.


    Mrzlo, až prašťalo. Poriadne si pritiahol čapicu khlave akožušinový šilt stiahol hlbšie do čela. Po chvíli pred ním nastal ruch. Vhlbokom snehu, ktorý napadal cez noc, lozili apobehovali malé postavičky. Striehol. Takmer hneď zbadal tú, čo hľadal. Od radosti prižmúril oči. Malé medvieďa sa vonku hralo aj dnes. Skotúľalo sa dolu kopcom ana okamih ho zakryl sneh. Vyšplhalo sa, postavilo na štyri, spadlo azmizlo zdohľadu, vzápätí sa však znovu objavilo. Zkopčeka sa knemu šmykli aj dva neposedné zajačiky. Jeden zajac bol zelený, natrhnuté uško mu viselo apohojdávalo sa pri líci. Druhý bol modrý. Spolu poskakovali vsnehu astratili sa za kôlňou na druhom konci detského ihriska. Ešte dlho hľadel za nimi.


    Po niekoľkých minútach sa prikĺzal bližšie. Vedel, že na jednom mieste za kôlňou dočiahnu cez plot. Nahromadila sa tam kopa snehu, po ktorej by cez plot preliezli aj tí najmenší. Ale nie vždy sa im chcelo. Občas len ostali stáť aspýtavo naňho hľadeli veľkými ligotavými očami – možno nerozumeli, čo od nich chce, keď na nich mával, aby podišli bližšie.


    Odváži sa im dnes niečo ponúknuť? Možno pomaranč... Nie, na to je príliš chladno. Najistejšie bude ostať pri sladkostiach. Tie majú rady. Stiahol si rukavicu azalovil vhlbokom vrecku.


    Zdruhej strany budovy stála na hornom schodíku pred vchodom riaditeľka škôlky. Triasla sa od zimy. Úzkostlivo hľadela na cestu vedúcu popri škôlke. Bol koniec februára, obloha bola zreteľne jasnejšia ako ešte pred pár dňami. Nepotrvá dlho apo prvý raz tento rok sa objaví slnko. Hory vôkol malého polárneho mestečka sa naťahovali do výšky astrácali sa vrozprávkovej krajine oblakov, sfarbených do červena či do žlta. Domy dolu vmeste Longyearbyen však stále ležali hlboko vmodrastých tieňoch.


    Riaditeľka vhrubom vzorovanom svetri mrzla, predsa však naďalej postávala na schodoch aznepokojene žmúrila na cestu vedúcu kmalému osvetlenému námestiu. Postavy náhlivo vchádzali do obchodov či vychádzali von, len zriedka sa niekto pristavil aniekomuprihovoril. Vtichom, jasnom ovzduší bolo zreteľne počuť zvuky, predsa však zneli akosi tlmene – akoby boli všetci zavretí vmalej škatuli.


    Kam sa podelo to otravné dievčisko? Vari sa jej naozaj podarilo dostať von? Riaditeľka sa nevedela zbaviť nepríjemného pocitu, hoci nechápala, ako si Ella mohla otvoriť vchodové dvere. Bezpečnostný prídavný zámok vo výške mimo dosahu drobných detských prstov bol predsa zamknutý. Nie, určite sa znovu objaví ako všetky ostatné deti počas tejto zimy. Len bolo naozaj rozčuľujúce nevedieť, kam sa to schovávajú. Ťažko veriť, že si dokážu nájsť nejaký kútik, kde ostanú skryté. Nebolo to desivé, to nie. Tak ďaleko zachádzať nechcela. Ale iritujúce, to áno.


    Riaditeľka škôlky si uvedomovala, že hľadí na niečo, čo ju znepokojuje. Na ceste vsmere od škôlky kPolárnemu hotelu sa zreteľne črtali stopy. Lepšie povedané, dvoje stopy. Priamočiare odtlačky veľkých dospelých topánok. Avedľa nich drobné odtlačky detských topánočiek, miestami sa prepletajúce pomedzi veľké stopy. Mohol azda niekto vyzdvihnúť Ellu bez toho, aby dal vedieť? Vtakom prípade by sa riaditeľka osobne postarala oto, aby sa dotyčná osoba podobne nezodpovedne zachovala posledný raz. Vtomto bola prísna. Vprípade, že mal niektoré zdetí vyzdvihnúť niekto iný ako jeden zrodičov, vyžadovala upozornenie vopred.


    Dvoje stopy včerstvo napadanom snehu pôsobili mierumilovne. Ich presné hrany, nenarušené jediným závanom vetra, sa ostro rysovali vkužeľoch svetla zpouličných lámp. Ľudoprázdna cesta viedla popred novú svetložltú nemocnicu povyše škôlky, soknami upokojujúco porozsvecovanými. Stopy viedli popri závejoch, kam oko dohliadlo. Ale vtichom povetrí sa už znovu začínali vznášať snehové vločky. Zmodrastého svetla sa sypali drobné snehové ihličky atu či tam nerozhodne vírili vo vzduchu. Čoskoro stopy zmiznú.


    Riaditeľka si povzdychla avošla naspäť do chodby preplnenej rôznofarebným detským oblečením, povešaným na nízkych poličkách avešiakoch. Dnes sa deti zihriska vrátili skôr kvôli chladu. Elline otepľovačky na jej vešiaku neviseli, to však nemuselo znamenať vôbec nič. Deti sa vyzliekli anechali oblečenie hocikde, vtomto boli beznádejné. Ale ani Ellina hnedá čapica schlpatými medvedími uškami neležala na polici. Ajjej čižmy boli preč. Ella bola na svoju čiapku aružové kožené čižmičky sbielou kožušinovou obrubou pyšná. Nikto iný také nemal. Dostala ich od milovanej babičky zjuhu adávala si dobrý pozor, aby ich niekde nezapatrošila. Riaditeľka si pomyslela, že ak niekde nájde čiapku ačižmy, tak ani Ella nebude ďaleko.


    Škôlka ležala vcentre Longyearbyenu. Obyvatelia mesta to vraveli bez štipky irónie. Len turistov vždy pobavilo, že pre známy priestor súradmi, obchodmi apodnikmi sa používalo označenie námestie acentrum.


    Ale práve návštevníci boli tí, čo tomu nerozumeli. Netušili, že medzi poslednými domami vúdolí Adventdalen ažeriavmi transportujúcimi uhlie na nábreží Kullkaia sa rozprestierali celé kilometre pustých ciest. Prehliadali dlhé tiene dopadajúce na domy vokrajových častiach Blåmyry aSkjæringu. Anevedeli ostopách ľadových medveďov, ktoré prechádzali mestom na ceste kzamrznutým fjordom nečujne,takmer splývajúc so snehom. Stáli obyvatelia vedeli, že aj vtom najmenšom mestečku je vždy centrum, kde je dovolené uvoľniť sa acítiť bezpečne. Tu uprostred mesta stála aj škôlka anemocnica. Medzi nimi sa mierumilovne vinula pešia zóna. Medvedie stopy tu nikto nikdy nevidel.


    Široký chodník pešej zóny viedol od Polárneho hotela krížom cez námestie sživo pôsobiacou bronzovou sochou baníka sochrannou prilbou na hlave as čakanom vruke aďalej popri novej budove spoločnosti Basecamp, postavenej zo skvejúcich sa striebristých panelov znaplaveného dreva. Pokračoval pomedzi obchod Rabiesbua aobchod sošportovými potrebami, až napokon vyústil do Ulice Hilmara Rekstena, kde chodcom ostal už len úzky chodníček, po ktorom mohli pokračovať peši ďalej. Aj ten však využívali najmä snežné skútre.


    Pešia zóna nebola veľmi frekventovaná. Využívalo sa najmä niekoľko metrov od parkoviska pri Špicberskom denníku nahor kbudove pošty abanky. Alebo od parkoviska pri Dome služieb smerom knámestiu. Stále viacerí chodili do práce autom. Onedlho budú jedinými chodcami tí so psami abežci.


    Obdobie tmy už nebolo ako kedysi. Predtým mohol človek na prechádzke mestom stretnúť ostatných obyvateľov anadviazať rozhovor. Všetci vedeli, kto šiel von, kadiaľ kráčal, čo sa vôkol deje. Teraz bolo ťažšie mať prehľad. Polárna noc si okrajové časti mesta opäť privlastnila.


    „Našla si Ellu?“ Kolegyňa, ktorá mala na starosti najstaršie deti, nečujne vošla do chodby azrazu stála vedľa nej.


    Riaditeľka zaváhala. Nechcela svojich zamestnancov vystrašiť, ak to nebolo nutné. „Nejaké detské stopy boli priamo pred vchodom, ale to predsa nemohla... Aj keby sa jej nejakým spôsobom podarilo odomknúť si zvnútra, nedokázala by za sebou zamknúť zvonka. Tak vysoko nedočiahne. Samozrejme, mohol to byť dospelý...“ Skľúčene pozrela na kolegyňu. „Prešla si všetky miestnosti? Ačo záchody?“


    „Pozrela som sa všade. Dokonca som volala aj jej otcovi, ale nedvíha telefón. Asi je vbani.“


    „Povedala si niečo Tone?“ Riaditeľka sa obozretne rozhliadla.


    „Nie, je vnútri snajmenšími. Pre zmenu vyzerá celkom spokojne. Nemala som to srdce povedať jej, že jej dcéra sa zase raz niekam zatúlala. Naposledy bola celá bez seba.“


    Kolegyňa zodvihla rukavičku ležiacu na zemi apoložila ju na policu. „Nechápem, kam sa môžu podieť, ty hej? Mám pocit, že sme hľadali úplne všade. Dokonca aj vkomôrke.“


    Bez slova na seba hľadeli.


    Muž za snehovým závejom si bol istý, že ho nik nevidel. Myslel na deti aich červené tváričky. Na červené nošteky alíčka, na to, ako sa posmrkávaním zbavovali vlhkých kvapiek zhornej pery. Na ich ťarbavé pohyby votepľovačkách aligotavé očká hľadiace naňho sneskrývanou zvedavosťou. Akoby nebol iný ako všetci ostatní dospelí, sktorými sa stretávali. Túžil si tie malé telíčka ksebe privinúť. Ale ani nenatiahol ruku, len aby tie dychtivé tváričky nevyplašil.


    Deti mali zo sladkostí radosť, ale nedarilo sa mu presvedčiť ich, aby preliezli na druhú stranu plota. Sám si však netrúfal na detské ihrisko vkročiť. Za rozsvietenými oknami škôlky videl chodiť postavy. Vjednej chvíli spoza závesov vykukla jedna zo žien adlho hľadela priamo smerom knemu. Znehybnel adúfal, že splynul stieňom snehového záveja.


    Nestalo sa nič. Dvere sa nerozleteli aneudreli ovonkajšiu stenu budovy. Neozvali sa nahnevané hlasy, ktoré by naňho cez dvor kričali, čo tam robí.


    Ubiehali hodiny. Muž za snehovým závejom mrzol, pohol sa však len zriedka, pomaly aopatrne. Azrazu bol preč.


    Riaditeľka si obliekla bundu, obula čižmy avyšla na zadné schody budovy. Pred ňou sa rozprestieralo detské ihrisko skĺzačkami, hojdačkami apreliezačkami. Vtieni plota oddeľujúceho dvor od cesty ležala zabudnutá šmýkačka. Po Elle ani chýru, ani slychu. Opatrne, takmer nesmelo zakričala jej meno. Čo keby práve niekto šiel okolo? Čo by si ľudia pomysleli, keby ju tam videli stáť avykrikovať do tmy? Hlas sa neniesol do diaľky. Akoby sa na polceste nad ihriskom vzdal aklesol do čerstvého snehu.


    Kôlňa stála vtieni. Dvere boli zaistené starým hrdzavým kovovým háčikom. Ten by Ella sama neodistila. Ale čo ak ju vnútri zavrelo nejaké iné dieťa? Čo ak ju nikto nepočul kričať opomoc? Riaditeľka prestala premýšľať nad všetkými tými desivými alternatívami arýchlymi krokmi zišla dolu schodmi.


    Deti riaditeľku videli cez dieru vsnehovom záveji. Chichotali sa, ale tichý smiech tlmili hrubými rukavicami. Veľké čižmy najskôr dunivo zišli po schodoch. Potom dlhé kroky vŕzgali vsnehu krížom cez ihrisko až ku kôlni. Bunda ticho šušťala. Čo asi tak chce vkôlni? Magnus vystrčil hlavu zdiery, aby lepšie videl, ale Kalle ho prudko stiahol naspäť. Potichu sedeli astrúhali na seba varovné grimasy.


    Pred chvíľou zástupkyňa kvôli zime zahnala deti zo dvora. Ony však mali vrecká plné sladkostí, ktoré nestihli pojesť, aKalle navrhol, aby sa schovali do diery pod budovou škôlky. Všetky ostatné deti postupne vošli dnu, ale táto malá partia sa utajila pod škôlkou. Teraz sa posunuli ešte hlbšie do úzkeho snehového tunela. Chápali, že riaditeľka možno hľadá práve ich. Ale nenájde ich. Dospeláci sú takí hlúpi. Deti ani nevedeli, akými slovami to opísať. Dospelí nikdy nič nechápu. Riaditeľka škôlky je dokonca presvedčená, že si nedokážu ani len otvoriť vchodové dvere škôlky!


    „Blbé,“ zašepkal Kalle. Onedlho bude mať šesť rokov. To on ovláda všetky tie superslová. „Štrašne blbé.“ Vypadli mu oba predné zuby ateraz trochu šušlal. Kvôli tomu nepôsobil tak drsne adospelo, ako by chcel.


    Štyri deti sa posunuli ešte hlbšie do prázdneho priestoru pod škôlkou. Snažili sa byť potichu, ale otepľovačky na snehu šuchotali. Anavyše sa nevedeli prestať hašteriť.


    „Nestrkaj sa!“


    „To ty si ma sotil. Akopol si ma čižmou!“


    „Nekopol! To bola...“


    Zvuky boli stále slabšie, až zanikli.


    Tak ako väčšina domov vLongyearbyene, aj škôlka bola postavená na vysokých koloch zabitých hlboko do zeme. Na Špicbergoch boli možné len dva stavebné postupy : buď domy stáli priamo na pozemku ahýbali sa, keď sa najvrchnejšia vrstva permafrostu roztápala azamŕzala, alebo boli postavené na podperách, ktoré boli dosť dlhé asiahali pod zem až do tých vrstiev, ktoré sa nikdy netopili. Prvá metóda sa hodila na stavby zguľatiny. Tie sa prispôsobovali aohýbali podľa ročného obdobia. Murované domy bolo možné postaviť len druhou metódou, inak vstenách vznikali veľké praskliny. Domy na koloch mali, ak teda boli správne umiestnené vsmere vetra, tú výhodu, že sneh popod dom prefúklo až na druhú stranu. Škôlka však ležala hlboko vdoline. Keď bola zima bohatá na sneh, vytvorili sa okolo budovy snehové záveje apod budovou vznikla neviditeľná dutina.


    Riaditeľka deťom dovolila hrať sa pod budovou. Bola tam tma, na zemi len štrk amalé kamienky, vo vzduchu bolo cítiť zem akov. Priestor bol nízky aúzky, aspoň pre dospelých. Rodičia väčšiny detí vškôlke Baníča boli nejakým spôsobom spätí sVeľkou nórskou špicberskou banskou spoločnosťou. Riaditeľka sa preto postarala, aby boli medzi podperami budovy vytvorené chodbičky pripomínajúce štôlne. Deti sa tak mohli hrať, že sú vbani. Napodobeniny profesionálnych banských lámp, umiestnené vpravidelnom rozstupe, boli spolu sďalšou výbavou darom od spoločnosti. Riaditeľka považovala priestor pod škôlkou za reálny model, kde sa deti mohli poučiť obani. Pod škôlkou sa dalo hrať vlete ana jeseň. Počas zimy boli chodby zaviate snehom. Aspoň riaditeľka bola otom presvedčená.


    Ale zopár detí zistilo, že pod budovou je aj vzime veľký prázdny priestor. Ak sa pretiahli cez dieru, ktorá sa vždy vytvorila vzávetrí zadného schodiska vedúceho zo škôlky priamo na ihrisko, skĺzli sa po tvrdom usadenom snehu adopadli donízkej tmavej jaskyne vytvorenej naviatym snehom. Na strane obrátenej smerom kchodníku si vyhĺbili malé otvory. Cez ne potom do jaskyne prenikali tenké lúče svetla pouličných lámp. Deti odtiaľ pozorovali ľudí, čo chodili okolo, alebo aspoň hádali, komu patria topánky.


    Dnes však riešili niečo iné. „Nesmieš po tom snehovom záveji preliezť cez plot. Inak všetko zničíš,“ vravel Kalle nahnevane jednému zdvojičiek. „Zopakuj to: Sľubujem, že nebudem liezť cez plot.“ Kalle hovoril neurčitým spevavým nárečím, akousi zmesou trønderčiny aseveronórčiny, tak ako väčšina tých, čo vyrastali vLongyearbyene.


    Malé štvorročné chlapča splačom na krajíčku prikývlo. „Ja som len chcel tú čokoládu, čo mi podával, nechcel som...“ Smrkol autrel si nos do rukáva.


    „Dobre, dobre,“ prerušil ho mudrlantský Kalle aodvrátil sa. „Ale ak to spravíš znova, odtrhnem ti aj druhé ucho ztej zajačikovskej čapice.“


    „Nemôžeš byť taký zlý, dočerta!“ Magnus cítil, že keď sa dá, mal by sa pokúsiť nad chlapcom vo svojom veku získať prevahu.


    „A ty nemôžeš nadávať!“ zvolala rozhorčene Ella.


    „Pssst!“ Traja chlapci sa knej otočili azborovo ju zahriakli. Koniec koncov, bola to baba. „Ingrid nás môže začuť, buďte ticho všetci traja!“


    Posledné slovo mal ako obvykle Kalle. Strčil ruku do vrecka svojho overalu. „Čo ste dnes dostali?“ Na zem vyložil tri karamelky avrecúško cukríkov. Pod prísnym dohľadom vyložili do snehu svoje úlovky aj ostatní. Spravodlivo sa podelili arýchlo si sladkosti napchali do úst. Chvíľu relatívne zmierlivo sedeli apotichu cmúľali.


    „Myslíš, že ťa sotil Ten šiesty?“ obrátila sa Ella na Kalleho.


    „Žiadny Ten šiesty neexistuje,“ odvrkol prísne Kalle. „Niečomu takému veria iba hlupáci. A...amatéri!“ Kalleho otec bol haviarom vbaniach Svea apre banskú spoločnosť pracoval už vyše dvadsať rokov.


    „Čo je to Ten šiesty?“ Jeden zdvojičiek sa bojazlivo poobzeral.


    „To je akože niekto, kto chodí vbani za haviarmi, anikto nevie, kto to je,“ vysvetľoval Kalle povýšenecky. Dvojča sa tvárilo nechápavo. „Haviari. Chápete, baníci. Keď hlboko vbani ťažia uhlie. Vbani je tma, viete. Ešte väčšia tma ako tu. Takže, keď... no, keď sa niekto otočí achce vidieť, čo robia jeho kamaráti, tak...tak zbadá, že ich je ojedného viac. Keď sú piati, tak to zrazu vyzerá, akoby tam fárali šiesti. To je Ten šiesty. Ale to len taký, ako je Ellin otec, taký nováčik... no... len noví veria na strašidlá.“


    Ella pozerala do zeme. Chcela svojho ocka brániť. Ale nevedela presne, čo má povedať. „Ocko na Toho šiesteho verí. Videl ho!“ povedala napokon. Ale Kalle sa ani neobťažoval odpovedať. Ostalo ticho.


    „Čo si myslíte, že je hlbšie pod škôlkou?“ spýtal sa zrazu Magnus. Už dojedol posledné sladkosti.


    Kalle pokrčil plecami. Ella však bola zvedavá. „Ideme sa pozrieť?“ Začala liezť hlbšie do tmavého otvoru vsnehu. Ostatné deti sa predklonili, aby lepšie videli, aMagnus pomaly liezol za ňou. Onedlho začuli Ellin výkrik. „Pomoc, tu sa to zatarasilo. Mám za krkom sneh! Jéj, to je krása. Je tu fakt tak veľa miesta. Poďte za mnou!“


    Ale Kalle stiahol Magnusa naspäť za nohu azakričal, že sa musia ponáhľať naspäť azistiť, či už riaditeľka išla dnu.


    „Je mi zima,“ mrnčalo dvojča. „Poďme už.“


    Kalle vyliezol prvý askontroloval, či ich zokna niekto nevidí. Opatrne vyšiel po schodoch apárkrát tlmene zabúchal na dvere. Vnútri druhé zdvojičiek pritiahlo kdverám lavičku avyliezlo na ňu, aby dočiahlo na háčik. Chvíľu so zámkom zápasilo, napokon sa mu však podarilo háčik odistiť. Hrdo odtlačilo lavičku naspäť. Buchnutie dlaňou odvere bolo pre Kalleho znamením, že vnútri je čistý vzduch.


    Ale Ella sa pod budovou škôlky musela vúzkej chodbičke primrznutého snehu otočiť apredrať sa von. Zrazu jej bolo teplo aspotila sa. Ahnevala sa, že ju nikto nepočkal. Keď konečne vyliezla von, zaostala za ostatnými. Azabudla za sebou zastrčiť háčik.


    Na chodníku za plotom škôlky sa pohol pár veľkých kožených čižiem. Najskôr trochu zadupali, pretože muž, ktorému patrili, chvíľu mlčky postával apočúval deti pod škôlkou. Ticho sa pre seba usmieval. Smutným, na takú škaredú tvár takmer krásnym úsmevom.

  


  
    Kapitola 2

		NEZVESTNÁ


    Štvrtok 22. februára 16:10


    „Dovolala som sa do úradu guvernéra?“ Ženský hlas vtelefóne znel rozčúlene.


    „Ale áno. Pri telefóne Knut Fjeld, vslužbe. Prepáčte, práve som doma apripravujem si jedlo. Priestory úradu sú už zatvorené, takže...“


    „To vidím. Inak by som sa predsa nedovolala kvám. Nie je azda toto číslo pohotovostnej služby?“ Dáma na druhom konci linky bola zjavne rázny typ.


    „Samozrejme. Prepáčte. Očo ide?“


    „Nuž,“ povzdychla si. „Je to trochu zložitejšie. Bude to znieť...“ Zaváhala. „Ale nevedeli sme, čo iné urobiť ako zavolať vám.“


    „No tak, poďme, poďme,“ pomyslel si Knut. Tešil sa na ničnerobenie na gauči pred televízorom, mal pred sebou celý večer. Nepovedal však nič. Mlčanie bolo často tým najlepším spôsobom, ako niekoho donútiť hovoriť.


    „Volám sa Ingrid Eriksenová asom riaditeľkou škôlky Baníča. Apráve sme zistili, že... no, nemôžeme nájsť jedno zdetí. Jej matka pracuje unás. Dnes poobede mala svoju dcéru vziať domov, ale ukázalo sa, že jej niet. Prehľadali sme celú škôlku. Anavyše tu nie je ani jej oblečenie na von. Čižmy, čapica, otepľovačky aj rukavice, všetko je preč.“


    Knut si rukou prečesal vlasy. Nevedel, čo má povedať. Nenapadlo mu nič iné, ako že sa pre to musí nájsť nejaké prirodzené vysvetlenie. Deti sa, skrátka, na Špicbergoch nestrácali. Nespomínal si na jediný podobný prípad.


    „No, samozrejme, nemyslíme si, že... Chcem povedať, Longyearbyen je malé mesto. Každý tu pozná každého. Nemyslíme si, že sa stal nejaký zločin. Ide však oto, že... Je veľmi chladno. Viac ako mínus dvadsať. Nechcem ani pomyslieť na to, že... Čo ak sa niekam zatúlala sama aspadla zo svahu alebo sa stratila, alebo...“


    „Mohla sa zo škôlky dostať sama?“ Knutovi sa konečne podarilo pozbierať myšlienky. „Je schopná sama sa obliecť?“


    „Pravdaže. Onedlho bude mať šesť rokov. Ale vchodové dvere vždy zamykáme. Háčik na zaistenie dverí je namontovaný vysoko, aby naň deti nedočiahli. Aprečo by mala len tak sama odísť? Žiadne zdetí to ešte nikdy neurobilo. Prichádzajú po ne rodičia alebo niekto, na kom sme sa srodičmi dopredu dohodli. Vtomto sme veľmi dôslední. Ale...“


    „Ale?“


    „Mohlo sa stať, že ju odviedol otec bez toho, aby to oznámil.“


    „Ak dievčatko odviedol otec osobne, tak predsa nie je nezvestné. Bola matka doma aoverila, či nie sú tam? Okom to vlastne hovoríme?“


    Ingrid Eriksenová si znovu povzdychla. „Domov sme volali. Nie sme úplne nekompetentní. Otec sa volá Steinar Olsen. Je banským inžinierom vo Veľkej nórskej. Stratila sa jeho dcéra Ella. Od Vianoc ste unich doma boli niekoľkokrát. Domáce násilie, nespomínate si?“


    VLongyearbyene zjavne nikto neveril, že vúrade guvernéra funguje niečo ako viazanosť mlčanlivosťou či dodržiavanie súkromia. Riaditeľka škôlky, podobne ako ostatní obyvatelia, vychádzala automaticky ztoho, že všetci zamestnanci guvernéra majú prehľad ozáležitostiach, na ktorých práve polícia pracuje. AKnut skutočne uSteinara Olsena vpracovnej záležitosti bol. Ale nie kvôli domácemu násiliu.


    Pokračovala: „Bohužiaľ, vaša návšteva veľmi nepomohla. Práve včera bol taký opitý, že porozbíjal nábytok aspadol zo schodov. Nikto vám to však nenahlásil. Naposledy vám volali susedia, ale Tone je príliš lojálna na to, aby vás kontaktovala. Navyše sa za to hanbí. Snažili sme sa jej dohovoriť, že všetky tie hádky unich doma si najviac odnáša práve dcérka. Včera mu navrhla rozvod aopäť sa to skončilo násilím ahrozbami. Je preto presvedčená, že Steinar zámerne vyzdvihol Ellu zo škôlky bez toho, aby to oznámil. Aby ju vystrašil.“


    „Tone Olsenová teda žiada, aby sňou domov išla polícia, áno? Aby sa upokojila situácia sotcom?“


    „Presne tak,“ odvetila riaditeľka so zjavnou úľavou. „Apokojne si sním môžete pohovoriť aj trochu drsnejšie.“


    „Nie je našou prácou chodiť po svete avyhrážať sa ľuďom,“ povedal Knut. „Ale vždy mu môžem vysvetliť následky obžalovania zúnosu dieťaťa.“ Dúfal, že riaditeľka nezachytila ťažký povzdych, čo mu unikol, keď zaklápal mobil.


    Napriek chladu stáli dve ženy na schodoch pred škôlkou, keď Knut služobným autom vošiel na pešiu zónu. Bolo to zakázané aKnut hodil rýchly pohľad na okná kancelárií vbudove Špicberského denníka. Bolo aj všeobecne známe, že redaktor miestnych novín často postáva za závesmi okna svyhliadkou na námestie astriehne na udalosti, oktorých by mohol písať sarkastické články. Vokne však bola tma aani náznak tieňa.


    Knut vystúpil zauta. Na prvý pohľad bolo zrejmé, ktorá zo žien je matkou dieťaťa. Spod kožušinovej kapucne bundy naňho pozerala vyplakanými očami.


    „Niečo nové?“


    „Nič,“ odpovedala vyššia zo žien, riaditeľka. Knut si nespomínal, že by ju už niekedy videl, ale zároveň mu bolo jasné, že takmer určite musel. Longyearbyen nie je veľké mesto, má len necelých dvetisíc obyvateľov.


    Sjemným úsmevom pred seba natiahla ruku. „Ingrid Eriksenová. Ešte sme sa nezoznámili, ale ja vás poznám.“


    Knut otvoril dvere auta ariaditeľka sa usadila na sedadlo spolujazdca. Pôsobila optimistickejšie než predtým vtelefóne. Tone Olsenová sa však chúlila na zadnom sedadle aledva odpovedala na Knutove otázky.


    „Kedy ste Ellu videli naposledy? Spomínate si?“


    Smrkla. „Okolo druhej, keď sa deti vrátili zihriska.“


    „Rozprávali ste sa? Nepovedala nič, čo by naznačovalo, že má po ňu prísť otec?“


    „Nie, nie, len sme sa objali. Mala úplne ľadové líčka asneh na čiapke. Spýtala som sa jej, kde bola, ale odbehla do triedy starších detí aneodpovedala.“


    Riaditeľka ich prerušila. „Prišla dnu veľmi neskoro, aspoň odesať minút neskôr ako ostatní. Bola posledná. Dokonca som ju hľadala aj pred škôlkou, na strane obrátenej kchodníku. Je to trochu zvláštne...“ Hodila kradmý pohľad dozadu, akeď zbadala vydesenú tvár Tone Olsenovej, pochopila, že teraz nie je najvhodnejšia chvíľa na to, aby policajtovi rozprávala ovšetkých tých zvláštnych, krátko trvajúcich zmiznutiach viacerých detí vposledných týždňoch.


    Knut si ďalej vykladal dopravné predpisy trochu voľnejšie aslužobné auto pokračovalo po chodníku. Pri Polárnom hoteli zabočil. Pár turistov, vyobliekaných votepľovačkách či perových bundách, sa pohybovalo pri krajnici snazhŕňaným snehom. Ďaleko od centra sa však neodvážili apopri ceste do časti Blåmyra, kde žila rodina Olsenovcov, už chodcov nestretávali. Hoci stále vládla polárna noc aslnko sa držalo pod obzorom dokonca aj na pravé poludnie, predsa len bolo celkom jasno – nad ľadovcom visela snivá, modravá žiara. Knut mal zapnuté stretávacie svetlá, akeď ožiaril nazhŕňaný sneh na krajnici, odrážali sa na ňom tmavé tiene. Vlastne videl horšie pri zapnutých svetlách ako bez nich.


    „Nemyslíte si predsa, že by niekto...“ Ingrid Eriksenová oslovila Knuta potichu, takmer ju pre zvuk motora nebolo počuť. „Je predsa nemysliteľné, aby ľudia stakými sklonmi prišli sem do Longyearbyenu avy by ste onich nevedeli.“


    Knut pokrútil hlavou. „Úrad guvernéra nepreveruje ľudí prichádzajúcich na Špicbergy. Naozaj ste si to mysleli?“


    „Človek sa dnes vnovinách dočíta všetko možné, potom ľahko začne mať obavy. Ale to je predsa neprirodzené, podobné veci sa hádam dejú najmä na pevnine, nie tu.“ Riaditeľka otočila hlavu apozrela sa dozadu. Ale Tone Olsenová ich nepočúvala. Sedela snapätým výrazom vtvári astrácala sa vo vlastných myšlienkach.


    Knut šoféroval auto popri dlhej radovej zástavbe domčekov na ulici, kde býval Steinar Olsen srodinou. Ich dom bol posledný po pravej strane.


    „Auto tu nemá,“ ozvala sa Tone Olsenová avykúkala zo stiahnutéhookienka.


    Vedľa malej kôlne medzi radovými domčekmi bolo voľné miesto vyhradené na parkovanie. Knut sa obzrel, videl snežný skúter, ale žiadne auto. „Zvykne parkovať tu? Garáž nemáte?“


    Potriasla hlavou apozrela hore na druhé poschodie domu. „V obývačke sa nesvieti.“


    Riaditeľka znepokojene pozrela na Knuta. „Nedvíhal ani mobil, ani pevnú linku. Netušíme, vakom je stave.“


    Knut ani nestihol odpovedať, keď Tone Olsenová otvorila dvere, vybehla zauta ajhore po schodoch. Stlačila kľučku. Bolo odomknuté avzápätí už zmizla vdome.


    Knut sriaditeľkou ostali stáť pri aute. Obaja načúvali, či sa zdomu ozvú hlasy alebo iné známky života, ale neozvalo sa vôbec nič. „Mali by sme ísť dnu.“ Knut dvomi dlhými krokmi vyšiel po schodoch avdome pokračoval na druhé poschodie.


    Tone Olsenová vbehla priamo do obývačky, ani si nevyzula čižmy. Na podlahe za sebou nechala malé mláčky topiaceho sa snehu. Nazrela za gauč, rýchlo sa vrátila do kuchyne, zbehla dolu po schodoch aotvorila dvere na spálni aj detskej izbe. Obe boli prázdne. Na posteliach bolo pohodené oblečenie anejaké drobnosti, kefa na vlasy amalý uterák. Vyzeralo to, že vto ráno sa obe, matka aj dcéra, ponáhľali, aby včas stihli škôlku. Riaditeľka zostala na hornom poschodí, ale Knut sa pokúšal držať krok smatkiným panickým hľadaním. Napokon však aj Tone musela pripustiť, že tu nie sú. Pomalým, ťažkým krokom vyšla hore po schodoch azastala uprostred obývačky.


    „Hovorili ste sním dnes ráno?“


    „Nie, ale pokiaľ viem, mal ísť do bane 7. Majú tam nejaké problémy sťažbou.“


    „Keď odchádzal, nepovedal nič, čo by stálo za zmienku?“


    „Nie. SEllou sme odišli skôr, ako sa zobudil. Zaspal. Aja som si netrúfala zobudiť ho.“ Tone Olsenová sa vzdorovito odvrátila.


    „Vidíte niečo, čo by nasvedčovalo tomu, že tu sEllou boli, ak ju vyzdvihol zo škôlky?“


    „Nie, ale... Veľmi som si nevšímala, ako to tu vyzerá, keď sme odchádzali. Chcem tým povedať,... je to predsa náš dom. Vždy tu ležia tie isté veci. Oblečenie... Nie, naozaj neviem.“


    Predsa tu však bolo niečo, čo nesedelo. Vdcérinej detskej izbe. Nedokázala však prísť na to, čo by to mohlo byť. Zúfalo zaštikútala. Bola si taká istá, že Ella je so svojím otcom aže ich nájde doma. Vskutočnosti sa však obávala, že bude zase opitý abude chcieť pokračovať vo včerajšej hádke.


    Otočila sa aprešla do kuchyne. Riaditeľka stála pri kuchynskej linke.


    „Tu mohli byť.“ Klesla na stoličku pri kuchynskom stole. „Nemyslím, že to tu vyzeralo takto aj dnes ráno. Niekto tu celkom iste jedol chlieb, keď sme odišli.“


    Knut sa poobzeral po kuchyni. Na linke ležali párky apaštéta. Na stole spolovice zjedený krajec chleba, vedľa neho pohár so zvyškom mlieka.


    „Ste si istá, že to tu nebolo, keď ste zdomu odchádzali?“


    Tone Olsenová si prikryla tvár obomi rukami.


    „Áno, aspoň myslím... ASteinar mlieko nepije.“ Potichu zastonala. „Čo to urobil? Kam ju to vzal? Ach, keby som ju len znovu mala pri sebe, už nikdy naňho nezvýšim hlas! Ale ako mu to mám povedať, keď nie je doma? Čo budeme robiť? Nemôžeme mu poslať odkaz cez rádio?“


    Ingrid Eriksenová podišla knej apoložila jej ruku na rameno.


    „Nie je to tvoja chyba, Tone. To si nesmieš myslieť!“


    „Možno by ste mali zvážiť trestné oznámenie,“ navrhol Knut. „Ale najskôr ich musíme skúsiť pohľadať na miestach, kam váš muž mohol s Ellou ísť. Nemohli by byť vkaviarni Baník alebo vhostinci? Alebo možno na návšteve unejakých priateľov?“


    Zahnal všetky desivé scenáre amyšlienky. Najlepšie bude hovoriť pokojne, inak sa im tu matka dievčatka nadobro zrúti. Obrátil sa kriaditeľke škôlky. „Mohli by ste nám trochu pomôcť? Keby ste zavolali do kaviarní azistili, či unich dnes popoludní neboli Steinar Olsen sEllou, ja sTone zatiaľ spíšeme zoznam rodinných priateľov aznámych.“


    Anne Lise Isaksenová, vtomto roku vymenovaná za guvernérku Špicbergov, práve dojedla večeru, keď Knut zavolal. Ležala vystretá na gauči, šálku kávy mala prichystanú na nízkom, škaredom konferenčnom stolíku zo zašlej borovice. Až priveľa domácností vLongyearbyene bolo zariadených podobným nábytkom. Samozrejme, na pevnine sa dal kúpiť aj iný, modernejší nábytok. Oprepravu na ostrov sa však musel človek postarať sám ato by stálo takmer dvojnásobok, takže väčšina tých, čo sa presťahovali na Špicbergy, sa toho zriekla. Borovicový nábytok bol napokon celkom dobrý, odolný apraktický. Anikto sa sem nepresťahoval navždy. Spravidla to bývalo na dva až štyri roky.


    Trochu neprítomne listovala včasopise azároveň počúvala hlas vtelefóne. Postupne jej však dochádzala závažnosť situácie. „Jedno zdetí sa stratilo zo škôlky?“ zopakovala neveriacky. „Preboha, vonku je predsa príšerná zima. Čo keď niekde zablúdilo? Alebo leží niekde vzáveji anedokáže sa odtiaľ samo dostať?“


    Knut sa pokúšal vysvetliť súvislosť shádkou zpredchádzajúceho večera aj presvedčenie Tone Olsenovej, že dievčatko vyzdvihol jeho otec. Guvernérka Isaksenová ho však prerušila: „Môžeme si dovoliť nechať čas bežať? Čo ak je to dievčatko skutočne stratené ato, že neviete nájsť ani Steinara Olsena, je len náhoda?“ Vstala zgauča aostala stáť uprostred obývačky. „Máte hodinu. Ak sa dievčatko dovtedy nenájde, musíme rozbehnúť regulárne pátranie.“


    Steinar aElla Olsenovci neboli vžiadnej kaviarni vmeste. Riaditeľka pre istotu zavolala aj do hotelov aostatných podnikov. Ale otca sdcérou nevidel nik. Po úvahe zavolala aj zvyšným dvom zamestnancom škôlky ainformovala ich. Rozdelili si rodičov asobnovenou nádejou ich začali obvolávať. Akoby mal ďalší telefonát ihneď ukončiť túto neskutočnú situáciu. Ingrid Eriksenová takmer počula tie slová: „Ďakujeme, to radi počujeme. Nie, nie, len sme boli trochu znepokojení, chápete. Nikto Tone nepovedal, že Ella pôjde svami domov. Je to len nedorozumenie. Ďakujeme.“ Ale žiadny podobný rozhovor sa nekonal. Nasledovala len zmätenosť, zvedavosť aznepokojené otázky. Ella nešla domov snikým zdetí.


    Knut začínal byť netrpezlivý. Pravdaže sa dievčatko čoskoro nájde. Na Špicbergoch sa nikto len tak nestratí. Počas zimy bolo súostrovie prakticky izolované, pravda, okrem každodennej leteckej linky na pevninu. Mali teda úplný prehľad otom, kto vLongyearbyene býva, kto prišiel na návštevu či kto odletel. Zároveň mu však napadla ďalšia myšlienka. Niečo, čo predtým spomenuli vúrade guvernéra – anebolo to zas tak dávno, len pred pár mesiacmi. Avtedy sa to skončilo mŕtvolou.

